আলফাৰ নামত ধন দাবী কৰি ৰঙাঘৰৰ আলহী হল নাহৰকটীয়াৰ চাচনীৰ মুহানী গাঁৱৰ নিৰন কোঁৱৰ নামৰ এজন ভুৱা আলফা। উল্লেখযোগ্য যে নাহৰকটীয়াৰ অমিত ভাৰাতীয়া নামৰ ব্যৱসায়ীজনক বৃহস্পতিবাৰে আলফা স্বাধীনৰ নামত ৩ লাখ টকা দাবী কৰিছিল নিৰন কোঁৱৰে।
ইফালে ব্যৱসায়ীজনে নাহৰকটীয়া আৰক্ষী থানাত সমগ্ৰ ঘটনা অৱগত কৰাৰ পিছতেই শনিবাৰে ভুৱা আলফা সদস্যজনে দাবী কৰা ধন নিবলৈ আহোতেই নামৰূপৰ উপ-আৰক্ষী অধীক্ষক কুলপ্ৰদীপ ভট্টাচাৰ্য আৰু নাহৰকটীয়া আৰক্ষী থানাৰ ভাৰপ্ৰাপ্ত আৰক্ষী বিষয়া ভাস্কৰ শইকীয়াৰ নেতৃত্বত যোৱা এটা বৃহৎ আৰক্ষী দলে নাহৰকটীয়া নগাঁও তিনিআলিৰ পৰা ভুৱা আলফাটোক হাতে-লোটে ধৰাৰ লগতে এটা মোবাইল ফোন, আলফাৰ কৰ্ণেল প্ৰদীপ অসম স্বাক্ষৰ সম্বলিত পেড জব্দ কৰিবলৈ সক্ষম হয়। নাহৰকটীয়া আৰক্ষীয়ে 167/20 নম্বৰত এক গোচৰ ৰুজু কৰি তদন্ত অব্যাহত ৰাখিছে।
